Mikrokosmos (Bartók)

Mikrokosmos (; Sz. 107, BB 105) on Béla Bartókin säveltämä kuusiosainen pianomusiikin kokoelma, joka sisältää kaikkiaan 153 kappaletta. Kappaleiden vaikeustaso on kasvava: teos alkaa aloittelijoille suunnatuilla kappaleilla ja etenee kappaleisiin, jotka haastavat taitavatkin soittajat. Bartók aloitti työnsä vuonna 1926 ja jatkoi sen parissa koko 1930-luvun.

Mikrokosmoksen osat I ja II – yhteensä 66 kappaletta – säveltäjä omisti pojalleen Peterille, jolle ne oli alun perin tarkoitettu. Useat näistä kappaleista ovat teknisiä harjoituksia, mutta myös niiden sävelkieli on kiinnostavaa unkarilaisine kansansävelmineen ja tonaalisuudesta poikkeavine harmonioineen. Osien III–IV 55 kappaletta ovat harmonialtaan ja teknisiltä vaatimuksiltaan monimutkaisempia, ja niissä näkyy Franz Lisztin vaikutus. Viimeisten osien (V–VI) kappaleet ovat ammattipianistien konserttikappaleita. Niiden kontrapunkti on tiheämpää ja rytmit synkooppeineen ja tanssirytmeineen monimutkaisempia.

Levytyksiä 
 Naxos: Mikrokosmos (Complete) (8.557821-22), esittäjä: Jenő Jandó

Lähteet 

Béla Bartókin teokset
1930-luvun musiikkiteokset
Pianokappaleet